****

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΦΑΝΤΑΣΟΥ ΕΝΑ ΠΑΝΕΠΙΣΤΗΜΙΟ ΟΠΟΥ ΟΛΟΙ ΚΑΙ ΟΛΕΣ ΘΑ ΕΧΟΥΝ ΤΙΣ ΙΔΙΕΣ ΕΥΚΑΙΡΙΕΣ, ΧΩΡΙΣ ΕΜΦΥΛΕΣ ΔΙΑΚΡΙΣΕΙΣ,**

**ΤΟ ΠΑΝΕΠΙΣΤΗΜΙΟ ΜΑΚΕΔΟΝΙΑΣ ... ΧΩΡΙΣ ΕΜΦΥΛΕΣ ΔΙΑΚΡΙΣΕΙΣ, ΜΕ ΘΕΣΜΙΚΕΣ ΡΥΘΜΊΣΕΙΣ, ΔΗΜΟΣΙΟ ΛΟΓΟ ΚΑΙ ΕΚΠΡΟΣΩΠΗΣΗ ΕΠΙ ΙΣΟΙΣ ΟΡΟΙΣ**

Θέλετε να συμμετέχετε σε ένα δημιουργικό project που αφορά την προώθηση της ισότητας των φύλων στο Πανεπιστήμιο Μακεδονίας;

Καλούμε όλες τις φοιτήτριες και όλους τους φοιτητές που ενδιαφέρονται να συμμετέχουν στο σχεδιασμό/ δημιουργία και παραγωγή **ενός λογότυπου** που θα προβάλει και θα προωθεί την ισότητα των φύλων στο Πανεπιστήμιο Μακεδονίας με τον πιο άρτιο και εμπεριστατωμένο τρόπο. Με αφορμή την πρόσφατη σύσταση ΕΠΙΤΡΟΠΗΣ ΙΣΟΤΗΤΑΣ ΤΩΝ ΦΥΛΩΝ (Ε.Ι.Φ.) στο Πανεπιστήμιο Μακεδονίας, ο συγκεκριμένος λογότυπος πρόκειται να χρησιμοποιηθεί στην επίσημη ιστοσελίδα καθώς και στα μέσα κοινωνικής δικτύωσης (youtube, facebook, κ.λπ.), τόσο σε διεθνές όσο και σε παγκόσμιο επίπεδο

Το σχεδιαστικό υλικό που θα χρησιμοποιηθεί θα πρέπει να είναι είτε πρωτότυπο είτε «ελεύθερο δικαιωμάτων» ή να χρησιμοποιηθεί μετά από σχετική άδεια. Θα πρέπει, επίσης, να έχει εξασφαλιστεί η έγκριση των προσώπων που τυχόν εμφανίζονται στις εικόνες.

Ο τελικός λογότυπος θα πρέπει να κατατεθεί ηλεκτρονικά το αργότερο έως τις **20/11/2020 σε ψηφιακή μορφή** στην ηλεκτρονική διεύθυνση της Επιτροπής Ισότητας των Φύλων eif@uom.edu.gr τα μέλη της οποίας θα επιλέξουν και θα κρίνουν ποιό είναι το πιο κατάλληλο λογότυπο με βάση τη συνάφεια με το θέμα, την πρωτοτυπία, την αισθητική απόδοση και την στοχοθεσία του. το βασικό στόχο που θέλει να επιτύχει.

Ειδική μνεία/αναφορά για γίνει στα πρόσωπα που δημιούργησαν τον λογότυπο, τόσο σε σχετικό δελτίο τύπου καθώς και στην κεντρική ιστοσελίδα του Πανεπιστημίου, στην ιστοσελίδα της Ε.Ι.Φ. και σε όλα τα σχετικά μέσα κοινωνικής δικτύωσης.

Εκ μέρους της Επιτροπής Ισότητας των Φύλων (Ε.Ι.Φ.) Πανεπιστημίου Μακεδονίας

Πρόεδρος, Καθηγήτρια Φωτεινή Τσιμπιρίδου, Πρόεδρος Τμήματος ΒΣΑΣ

Τακτικά Μέλη:

Καθηγήτρια Ροδούλα Τσιότσου, Τμήμα ΟΔΕ

Καθηγήτρια Αικατερίνη Σαρρή, Τμήμα ΒΣΑΣ

Αναπληρωτής Καθηγητής Νικόλαος Ζαϊκος, Τμήμα ΒΣΑΣ

Επίκουρη Καθηγήτρια Φωτεινή Μπέλλου, Τμήμα ΔΕΣ

Αναπληρώτρια Καθηγήτρια Χριστίνα Συριοπούλου-Δελλή, Τμήμα ΕΚΠ

Υπατία Κωνσταντινίδου, ΕΤΕΠ, Τμήμα ΛΧ

Μαρία Βαϊνά, ΙΔΑΧ, ΠΕ Μεταφραστών-Διερμηνέων, Τμήμα Διεθνών & Δημοσίων Σχέσεων

Ευάγγελος-Ζήσης Χουλιάρας, Φοιτητής, Τμήμα ΒΣΑΣ

Αναπληρωματικά Μέλη:

Ελένη Σιδέρη, Επίκουρη Καθηγήτρια, Τμήμα ΒΣΑΣ

Ευδοξία Παπανικολάου, Μόνιμη Διοικητική Υπάλληλος, ΠΕ Διοικητικού-Οικονομικού, Τμήμα ΕΚΠ

Βασιλική Χατζηκαμάρη, Φοιτήτρια, Τμήμα ΔΕΣ

<https://www.uom.gr/eif>

*Για περισσότερες πληροφορίες μπορείτε να επικοινωνήσετε στο τηλ. 2310891.245 (κυρία Μαριέτ Βαϊνά, Τμήμα Διεθνών και Δημοσίων Σχέσεων, τακτικό μέλος της Επιτροπής Ισότητας των Φύλων Πανεπιστημίου Μακεδονίας (Ε.Ι.Φ.)) ή στο email:* [***eif@uom.edu.gr***](eif%40uom.edu.gr%20)